**Ugress** er et elektronisk musikk-prosjekt fra Bergen. Bak prosjektet står musikeren Gisle Martens Meyer. 

Med låten «Loungemeister» ble bandet kåret til Årets Urørt i 2002. Ugress har utgitt fire studioalbum, i tillegg til to album med filmmusikk og ett samlealbum. Det første albumet, *Resound* utgitt i 2002, klatret til andreplass på VG-lista. og ble en stor suksess innenfor norsk elektronisk musikk. To år senere ble *Cinematronics* sluppet, etterfulgt av en pause på nesten fire år før neste Ugress-album *Unicorn* kom ut i januar 2008. Albumet fikk blanda kritikker og nådde ikke opp til de to andre i salg det første året etter utgivelsen. Mellom 2004 og 2009 utga Meyer tre album under side-prosjektet «Nebular Spool» Arkivert 6. august 2019 hos Wayback Machine.. Alle tre er tilgjengelig for gratis nedlasting i mp3-format. I tillegg ga han ut seks EP-er, samt albumene *Film music* og *The B Vault*. med hhv. sanger brukt i film og tidligere ikke utgitte sanger.

Det til nå siste albumet i rekken er *Reminiscience*, lansert 15. juni 2009. Ugress har hatt jevnt stigende popularitet på streaming- og internett-tjenester som Spotify, Last.fm og Apple iTunes. Salgstallene til artisten skiller seg markant fra flertallet av norske og internasjonale artister ved at det aller meste av salget foregår som nedlastbare elektroniske musikkfiler fra tjenester som Bandcamp, iTunes og Amazon, i tillegg til at inntektene fra streaming har passert inntektene fra salg av (elektronisk nedlastbare) album.

Ugress' musikk kan relateres til andre artister som Crystal Method, Chemical Brothers og Propellerheads. Noen likheter til Röyksopp blir også påpekt, men Ugress er kjent for å ha en «røffere» stil. Ugress bruker ofte små utdrag av lyd fra filmer i låtene sine, såkalt «sampling», og klippene er gjerne fra eldre science fiction- eller skrekkfilmer. Ugress er ikke det eneste av Gisle Martens Meyers prosjekter, men ett av mange i regi av det egendrevne plateselskapet Uncanny Planet Records.

Commons:CategoryCommons:Category
Ugress har fri musikk:
***Cinematronics, Cowboy Desperado, Resound etc.***

Album
-----

* *E-Pipe* – limited edition 12" LP (2000)
* *Ugress Promo EP* – limited edition CD (2001)
* *Loungemeister* – limited edition 12" LP (2002)
* *Resound* (2002)
* *La Passion De Jeanne D'Arc – filmmusikk til en stumfilm – Limited Edition CD (2003)*
* *Cinematronics* (2004)
* *Cowboy Desperado* – Kun promo-CD (2005)
* *Film Music Selected Cues 2002-2006* (2006)
* *The B Vault* (Digitalt) (2008)
* *Unicorn* (2008)
* *Reminiscience* (2009)
* *Collectronics* (2010)

Gratis eller delvis gratis EP-er
--------------------------------

* *Sophisticated Wickedness* (Februar 2006)
* *Retroconnaissance* (Mai 2006)
* *Kosmonaut* (Oktober 2006)
* *Chromosome Corrupt* (September 2007)
* *Schizophonica* (Mars 2009)

* *The Lost Ruins* (2011)
* *Planetfall* (2011)
* *It Came From Beyond Eternal September* (21. oktober 2016)

Referanser
----------

1. ↑  Ugress: Resound (VG-lista)
2. ↑  ugress.com Arkivert 19. juni 2013 hos Wayback Machine.
3. ↑  ugress.com Arkivert 15. september 2011 hos Wayback Machine.

Eksterne lenker
---------------

* (en) Offisielt nettsted Rediger på Wikidata
* (en) Ugress på Discogs Rediger på Wikidata

* (en) Ugress på MusicBrainz Rediger på Wikidata

* (en) Ugress på SoundCloud Rediger på Wikidata

* (en) Ugress på Songkick Rediger på Wikidata

* (en) Ugress på Last.fm Rediger på Wikidata
* (en) Shadow of the beat – gratis MP3.

  


|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |